СЪОБЩЕНИЕ 
по чл. 5, ал. 2 на Наредбата за условията и реда за извършване на ОВОС

            Внесеното от възложителите А. Стефанова и М. Стефанова инвестиционно предложение за изграждане на 10 бр. ваканционни къщи, водни огледала и трафопост, с местоположение имот с номер 213001 в землището на с. Николово, общ. Русе попада в обхвата на т. 12, буква “в” от Приложение № 2 към чл. 93, ал. 1, т. 1 и т. 2 на ЗООС – Ваканционни селища, хотелски комплекси извън урбанизирани територии и съпътстващи дейности (невключени в приложение № 1) и на основание чл. 93, ал. 1, т. 1 от Закона подлежи на преценяване необходимостта от извършване на ОВОС. 
Съгласно чл. 2, ал. 1, т. 1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/2007 г., изм. и доп. ДВ, бр. 94/2012 г.), следва да се извърши процедура по преценяване на вероятната степен на въздействие върху защитените зони. 
Възложителите са уведомени за действията, които трябва да предприемат с писмо на РИОСВ – Русе с изх. № АО 5183/22.10.2015 г.
Копие на писмото е изпратено в Община Русе и кметство село Николово.
